**PRELIMINARIOSIOS SUTARTIES SPECIALIOJI DALIS**

2015-11-23 Nr.

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, juridinio asmens kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, Vilnius Lietuvos Respublika, duomenys apie bendrovę kaupiami ir saugomi VĮ Registrų centre, atstovaujama generalinio direktoriaus Mariaus Juknevičiaus, veikiančio pagal bendrovės įstatus (toliau – Pirkėjas), ir

**UAB „REO Investment"**,

1. **PRELIMINARIOSIOS SUTARTIES OBJEKTAS**
   1. Šios Preliminarios sutarties objektas yra Mobilieji telefonai ir jų priedai, kurių sąrašas nurodytas Techninėje specifikacijoje ir Preliminariosios sutarties SD Priede Nr. 2 (toliau – Apibrėžtos prekės) ir į minėtą sąrašą nepatenkančios, tačiau tai pačiai prekių grupei priklausančios prekės (toliau – Neapibrėžtos prekės) (toliau Apibrėžtos prekės ir Neapibrėžtos prekės kartu vadinamos – Prekės).
   2. Šia Preliminariąja sutartimi Šalys taip pat susitaria dėl Sutarčių nuostatų, jų sudarymo sąlygų ir tvarkos.
2. **PREKIŲ KIEKIS IR KAINA**
   1. Apibrėžtų prekių parametrai nustatyti Techninėje specifikacijoje ir Preliminariosios sutarties SD Priede Nr. 2, tačiau Pirkėjas turi teisę pirkti ir kitų parametrų, tačiau tai pačiai Prekių grupei priklausančias, Neapibrėžtas prekes.
   2. Tiekėjas privalės pristatyti Prekes pagal atskirus žodinius ir/arba raštiškus Pirkėjo pateiktus Užsakymus, sudarant žodines ir/arba rašytines Sutartis, Preliminariosios sutarties galiojimo laikotarpiu.
   3. Maksimalus Apibrėžtų Prekių kiekis nustatytas Preliminariosios sutarties SD Priede Nr. 2. Pirkėjas, pateikdamas Užsakymą, patikslins (detalizuos) konkrečių Prekių apimtis. Pirkėjas Prekes perka pagal poreikį ir nėra įsipareigojęs nupirkti visų nustatytų Prekių kiekių.
   4. Bendra Prekių kaina sudaro 525.660,34 Eurų (Penki šimtai dvidešimt penki tūkstančiai šeši šimtai šešiasdešimt eurų 34 ct), įskaitant PVM. Bendrą Preliminariosios sutarties kainą sudaro:
      1. Prekių kaina - 434.430,03 Eurų (Keturi šimtai trisdešimt keturi tūkstančiai keturi šimtai trisdešimt eurų 3 ct), neįskaitant PVM;
      2. Pridėtinės vertės mokestis (PVM) - 21 % 91.230,31 Eurų (Devyniasdešimt vienas tūkstantis du šimtai trisdešimt eurų 31 ct).
   5. Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
   6. Už pateiktas kokybiškas Prekes Pirkėjas mokės Tiekėjui pagal įkainius, nurodytus Atnaujintame pasiūlyme.
   7. Sutarties kaina lygi pagal vieną Užsakymą perkamų Prekių kainai.
3. **PREKIŲ KOKYBĖ** 
   1. Prekės ir Prekių kokybė turi atitikti Sutarties BD 8 dalyje ir Techninėje specifikacijoje, Užsakymuose nurodytus reikalavimus.
   2. Jei Prekių gamintojas ir/ar Tiekėjas suteikia perkamoms Prekėms garantiją, Pirkėjo įsigytoms Prekėms turi būti suteikiama ne trumpesnė nei Prekių gamintojo ir/ar Tiekėjo suteikiama garantija.
   3. Prekių perdavimo - priėmimo ar Garantinio laikotarpio metu pastebėtiems trūkumams šalinti nustatomas 14 darbo dienų terminas.
   4. Prekių trūkumais laikomi neatitikimai Techninės specifikacijos, Užsakymų reikalavimams ir teisės aktams, reglamentuojantiems Prekių kokybę ir (ar) tiekimą.
   5. Už nustatytų Prekių trūkumų nepašalinimą per Preliminariosios sutarties SD 3.3 punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną.
4. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA (Sutarties BD 8 dalis)**
   1. Tiekėjas Sutarčiai vykdyti neturi teisės pasitelkti Subtiekėjų.
5. **PREKIŲ PRISTATYMO TERMINAI IR PERDAVIMO - PRIĖMIMO TVARKA** 
   1. Tiekėjas įsipareigoja pristatyti Prekes Techninės specifikacijos 5.2. dalyje nustatytais terminais, išskyrus atvejus, kai pateikiant Užsakymą yra nurodomi kiti terminai nei Techninės specifikacijos 5.2.dalyje.
   2. Prekių pristatymo galimos vietos nurodytos Techninės specifikacijos 4 dalyje. Konkreti užsakomų Prekių pristatymo vieta nurodoma teikiant Užsakymą.
   3. Ant pristatytų Prekių pakuotės turi būti nurodomi Pirkėjo kontaktinio asmens, atsakingo už Sutarties vykdymą, duomenys.
   4. Kartu su Prekėmis pateikiami šie dokumentai: Prekių techninė dokumentacija, naudojimosi instrukcijos, garantijos sąlygos ir kita būtina Prekėms tinkamai naudoti dokumentacija.
   5. Už vėlavimą paruošti atsiėmimui ar pristatyti Prekes per Preliminariosios sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną.
6. **MOKĖJIMAI, PINIGINĖS PRIEVOLĖS IR SULAIKYMAI**
   1. Pirkėjas sumoka Tiekėjui už faktiškai per mėnesį pristatytas kokybiškas Prekes per 30 (trisdešimt) kalendorinių dienų nuo PVM sąskaitos faktūros ar kito tipo priklausančio išrašyti ir Pirkėjui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.
   2. Tiekėjas Prekių perdavimo - priėmimo aktą pateikia pristatydamas Prekes. Pirkėjui per Sutarties BD 9.3 punkte nurodytą terminą pasirašius Prekių perdavimo – priėmimo aktą, Tiekėjas per 5 darbo dienas pateikia Pirkėjui Sąskaitą už faktiškai per mėnesį pristatytas Prekes.
   3. Visi atsiskaitymai pagal Sutartį atliekami eurais.
7. **PRELIMINARIOSIOS SUTARTIES, SUTARTIES ĮSIGALIOJIMAS IR GALIOJIMAS**
   1. Ši Preliminarioji sutartis įsigalioja nuo Preliminariosios sutarties pasirašymo.
   2. Preliminarioji sutartis galioja 12 (dvylika) mėnesių. Jeigu likus iki šios Sutarties galiojimo termino pabaigos ne mažiau kaip 90 kalendorinių dienų nei viena iš Šalių raštu nepateikia pageidavimo nepratęsti Preliminariosios sutarties galiojimo, Preliminarioji sutartis tokiomis pat sąlygomis pratęsiama dar 1 (vieneriems) metams, neviršijant Preliminarios sutarties SD 2 dalyje nustatytų bendrų Apibrėžtų prekių ir Neapibrėžtų prekių kainų. Pratęsimo sąlyga taikoma ne daugiau nei 2 (du) kartus.
   3. Pagal Preliminariąją sutartį sudaryta Sutartis įsigalioja nuo Sutarties pasirašymo ir galioja iki visų sutartinių įsipareigojimų įvykdymo, bet ne ilgiau kaip 1 (vienerius) metus, išskyrus atvejus, kai teikiant Užsakymą yra nurodoma kitokia Sutarties galiojimo trukmė.
   4. Sutartys gali būti sudaromos tik Preliminariosios sutarties galiojimo laikotarpiu.
8. **PRIEDAI**
   1. Kiekvienas šios Preliminariosios sutarties priedas yra neatskiriama jos dalis. Kiekviena Šalis gauna po vieną kiekvieno Preliminariosios sutarties priedo egzempliorių.
   2. Prie Preliminariosios sutarties SD pridedami šie priedai laikomi konfidencialia informacija:
      1. Priedas Nr. 1 – Kontaktiniai adresai pranešimams siųsti ir asmenys, atsakingi už Preliminariosios sutarties vykdymą 1 lapas;
      2. Priedas Nr. 2. – Apibrėžtų prekių maksimalūs kiekiai ir įkainiai, 1 lapai.
9. **ŠALIŲ REKVIZITAI**

|  |  |
| --- | --- |
| **Tiekėjas**  **UAB „REO Investment"**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **UAB Technologijų ir inovacijų centras**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ PRELIMINARIOSIOS SUTARTIES VYKDYMĄ**

1. **PRANEŠIMAI (Preliminariosios sutarties BD 18.4 punktas)**

|  |  |
| --- | --- |
| **Tiekėjas**  **UAB „REO Investment"**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  **UAB Technologijų ir inovacijų centras**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Priedas Nr. 2

**Apibrėžtų prekių parametrai, kiekiai ir įkainiai**

|  |  |  |  |  |
| --- | --- | --- | --- | --- |
| **Eil. Nr.** | **Pirkimo objektas** | **Preliminarus kiekis Preliminarios sutarties galiojimo laikotarpiu** | **1 mato vieneto įkainis EUR be PVM** | **Kaina EUR be PVM** |
|  |  | 300 |  |  |
|  |  | 300 |  |  |
|  |  | 100 |  |  |
|  |  | 100 |  |  |
|  |  | 200 |  |  |
|  |  | 30 |  |  |
|  |  | 50 |  |  |
|  |  | 400 |  |  |
|  |  | 25 |  |  |
|  |  | 75 |  |  |
|  |  | 50 |  |  |
|  |  | 500 |  |  |
| **PRIEDAI** | | | | |
|  |  | 30 |  |  |
|  |  | 30 |  |  |
|  |  | 30 |  |  |
|  |  | 30 |  |  |
|  |  | 30 |  |  |
|  |  | 50 |  |  |
|  |  | 50 |  |  |
|  |  | 200 |  |  |