**PRELIMINARIOSIOS SUTARTIES BENDROJI DALIS (BD) (PROJEKTAS)**

**1. SUTARTIES SĄVOKOS**

**Asmenys**

* 1. **Tiekėjas** – Pirkimą laimėjęs (-ę) Tiekėjas (-ai), su kuriuo (-iais) sudaroma Preliminarioji sutartis.
  2. **Pirkėjas** – Preliminariosios sutarties SD nurodytas juridinis asmuo, perkantis Preliminariosios sutarties SD nurodytas Prekes iš Tiekėjo.
  3. **Šalis** – Pirkėjas arba Tiekėjas, kiekvienas atskirai. Šalys – Pirkėjas ir Tiekėjas abu kartu.
  4. **Trečioji šalis** – bet kuris kitas fizinis arba juridinis asmuo, kuris nėra šios Preliminariosios sutarties Šalis.
  5. **Perkančioji organizacija** – Pirkėjo tinkamai įgaliotas juridinis asmuo Pirkėjo vardu ir interesais organizuojantis ir vykdantis viešojo pirkimo procedūras.
  6. **Subtiekėjas** – Tiekėjo pasiūlyme nurodytas juridinis arba fizinis asmuo, kuris pagal galiojantį tarpusavio sandorį su Tiekėju, Tiekėjo pasitelkiamas atlikti Sutartyje nurodytų Prekių tiekimą ar tam tikras konkrečias su Prekių tiekimu susijusias funkcijas.

**Bendrosios sąvokos**

* 1. **Pirkimas** – Perkančiosios organizacijos organizuotas viešasis pirkimas, siekiant sudaryti Preliminariąją sutartį.
  2. **Prekių kaina** – Preliminariosios sutarties SD 2 dalyje nurodyta suma, kuri Preliminariosios sutarties galiojimo laikotarpiu negali būti viršyta (išskyrus atvejus, kai Prekių kainos perskaičiavimas), Pirkėjo mokama Tiekėjui už perkamas Prekes pagal Prekių įkainius (jei nurodyti), įskaitant visas išlaidas ir mokesčius.
  3. **Prekės** – Prekės apibrėžtos Preliminariosios Sutarties SD 2 dalyje.

**Dokumentai**

* 1. **Sutartis** – šios Preliminariosios sutarties pagrindu sudaroma pagrindinė Prekių tiekimo sutartis. Sutartis gali būti sudaroma žodžiu (taikoma tais atvejais, kai Sutarties vertė mažesnė nei 3000 eurų be PVM ir Preliminarioji sutartis sudaryta atlikus supaprastintą (įskaitant ir mažos vertės) pirkimą) arba raštu (pagal pridedamos Sutarties nuostatas). Nepriklausomai nuo to, ar Sutartis sudaroma žodžiu, ar raštu, Sutarčiai taikomos visos Preliminariosios sutarties nuostatos (kiek jos neprieštarauja Sutarties nuostatomis). Jei Sutartis sudaroma žodžiu, jai taip pat taikomos Sutarties nuostatos.
  2. **Preliminarioji sutartis** – šis susitarimas, kurio tikslas – nustatyti sąlygas Atnaujintam varžymuisi dėl Sutartčių sudarymo ir šių Sutarčių, kurios bus sudarytos per Preliminariosios sutarties SD 7 dalyje nurodytą laikotarpį, nuostatas.
  3. **Atnaujintas varžymasis** - Preliminarioje sutartyje nustatyta tvarka vykdomas varžymasis tarp Tiekėjų dėl Sutarties sudarymo.
  4. **Techninė specifikacija** – dokumentas, kuriame nustatyti Prekių techniniai reikalavimai.
  5. **Užsakymas** – Tai užsakymas, kurį Pirkėjas pateikia Tiekėjams Atnaujinant varžymąsi dėl Sutarties sudarymo ir kuriame nurodomi reikalavimai Prekėms. Užsakymas gali būti teikiamas žodžiu (gali būti taikoma tais atvejais, kai planuojamos sudaryti Sutarties vertė mažesnė nei 3000 eurų be PVM ir Preliminarioji sutartis sudaryta atlikus supaprastintą (įskaitant ir mažos vertės) pirkimą) arba raštu.
  6. **Pirkimo sąlygos** – Perkančiosios organizacijos vykdytų Pirkimo procedūrų metu pateiktų dokumentų visuma, kuriais vadovaujantis Tiekėjas pateikė Pasiūlymą.
  7. **Pasiūlymas** – Perkančiajai organizacijai vykdant Pirkimo procedūras, Tiekėjo pateiktų dokumentų visuma.
  8. **Atnaujintas pasiūlymas –** Tiekėjo Atnaujintam varžymuisi pateiktas pasiūlymas.
  9. **Kvietimas sudaryti Preliminariąją sutartį** – Tiekėjui pateiktas pranešimas, kuriuo jis kviečiamas pasirašyti Preliminariąją sutartį ir informuojamas apie terminą skirtą Preliminariosios sutarties sudarymui.
  10. **Teisės aktai** – reiškia Lietuvos Respublikos teisės aktus ir tarptautines sutartis, Europos Sąjungos teisės aktus ar bet kokios trečiosios šalies viešosios valdžios individualaus ar norminio pobūdžio potvarkius, kurie, nepriklausomai nuo jų teisinės galios ir (arba) jurisdikcijos, saisto bet kurią Šalį ir (arba) turi įtakos šios Preliminariosios sutarties vykdymui bei Pirkėjo vidaus teisės aktus, su kuriais Tiekėjas buvo supažindintas.

**Datos ir terminai**

* 1. **Diena** – jei šioje Preliminariojoje sutartyje nenustatyta kitaip, ši sąvoka reiškia kalendorinę dieną.
  2. **Darbo diena** – jei šioje Preliminariojoje sutartyje nenustatyta kitaip, ši sąvoka reiškia darbo dieną Lietuvos Respublikoje.
  3. **Metai –** jei šioje Preliminariojoje sutartyje nenustatyta kitaip, ši sąvoka reiškia 365 dienų laikotarpį.
  4. **Preliminariosios sutarties įsigaliojimo diena** – Preliminariosios sutarties pasirašymo diena arba kita Preliminariosios sutarties SD nurodyta įsigaliojimo data.

# 2. PRELIMINAROSIOS SUTARTIES STRUKTŪRA IR AIŠKINIMAS

* 1. Sudarydamas šią Preliminariąją sutartį Pirkėjas neįsipareigoja teikti Užsakymų ir sudaryti pagrindinės/-ių Sutarties/-čių dėl Prekių tiekimo.
  2. Pagal šią Preliminariąją sutartį sudaromų Sutarčių skaičius nėra ribojamas. Sutarties sudarymas neturi įtakos kitų, pagal šią Preliminariąją sutartį sudarytų, Sutarčių galiojimui, išskyrus jei tai numatyta Sutartyje.
  3. Pirkėjui nusprendus įsigyti Prekes, kiekvienam Pirkėjo pateiktam Užsakymui bus sudaroma Sutartis.
  4. Sutartis, kuri sudaroma žodžiu (sudaroma tais atvejais, kai Sutarties vertė mažesnė nei 3000 EUR be PVM) laikoma sudaryta nuo PVM sąskaitos faktūros ar kito tipo priklausančios išrašyti sąskaitos išrašymo dienos. Sutartis, kuri sudaroma raštu (sudaroma tais atvejais, kai Sutarties vertė didesnė nei 3000 EUR be PVM) laikoma sudaryta nuo abiejų šalių pasirašymo dienos.
  5. Ši Preliminarioji sutartis yra vientisas ir nedalomas dokumentas, kurią sudaro toliau išvardinti dokumentai. Preliminariosios sutarties ir jos pagrindu sudaromų Sutarčių aiškinimo ir taikymo tikslais nustatoma tokia Preliminariosios sutarties dokumentų pirmenybės tvarka:
     1. Preliminariosios sutarties SD (su priedais);
     2. Sutarties SD (su priedais);
     3. Techninės specifikacijos;
     4. Užsakymas;
     5. Preliminariosios sutarties BD;
     6. Sutarties BD;
     7. Tiekėjo galutinis pasiūlymas;
     8. Šalių derybų protokolai, sudaryti vykdant Pirkimo procedūras ir Tiekėjo patikslinti pasiūlymai, jei tokie dokumentai buvo sudaryti;
     9. Atnaujintas pasiūlymas;
     10. Pirkėjo sudaryti pirkimo dokumentų paaiškinimai ir patikslinimai, jei tokie buvo pateikti;
     11. Pirkimo sąlygos;
     12. Tiekėjo pirminis Pasiūlymas.
  6. Jei Preliminariosios sutarties dokumentuose yra neaiškumų, neatitikimų ar prieštaravimų, taisyklės, nustatytos aukštesnės galios Preliminariosios sutarties dokumente, visuomet yra laikomos pakeičiančiomis žemesnės galios Preliminariosios sutarties dokumente nustatytas analogiškas taisykles nuo Preliminariosios sutarties sudarymo dienos.
  7. Preliminarioji sutartis yra sudaryta, ji turi būti aiškinama ir vykdoma pagal Lietuvos Respublikos teisę.
  8. Jei Preliminariosios sutarties dokumentai nenustato kitaip, Preliminariosios sutarties tekstas turi būti suprantamas taikant šias pagrindines aiškinimo taisykles:
     1. Žodžiai, žymintys konkrečią asmens lytį, reiškia bet kurią lytį;
     2. Žodžiai, žymintys vienaskaitą, reiškia ir daugiskaitą, žodžiai, žymintys daugiskaitą, reiškia ir vienaskaitą;
     3. Žodžiai „susitarti“, „susitarė“, „susitarimas“ visuomet reiškia, kad atitinkamas susitarimas Šalių turi būti įformintas raštu;
     4. „raštu“ reiškia visas šios Preliminariosios sutarties dokumentuose nustatytas taisykles, taip pat bet kurios Šalies sudarytus popierinius ir (arba) elektroninius dokumentus, bei bet kokius Preliminariojoje sutartyje nurodytomis komunikacijos priemonėmis kitai Šaliai pateiktus pranešimus.
  9. Visos šioje Preliminariojoje sutartyje vartojamos sąvokos ir terminai turi bendrinę reikšmę arba artimiausią Preliminariosios sutarties pobūdžiui specialiąją reikšmę, jei Preliminariojoje sutartyje nėra nustatyta ir paaiškinta kitokia jų reikšmė.

# 3. ŠALIŲ PATVIRTINIMAI IR GARANTIJOS

* 1. Kiekviena iš Šalių pareiškia ir garantuoja kitai Šaliai, kad:
     1. Šalis yra tinkamai įsteigta ir teisėtai veikia pagal buveinės valstybės teisės aktų reikalavimus;
     2. Šalis atliko visus teisinius veiksmus, būtinus, kad Preliminarioji sutartis būtų tinkamai sudaryta ir galiotų;
     3. sudarydama Preliminariąją sutartį, Šalis neviršija savo kompetencijos ir nepažeidžia ją saistančių teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir/ar susitarimų;
     4. Šalies atstovai, pasirašę šią Preliminariąją sutartį, yra Šalies tinkamai įgalioti ją pasirašyti;
     5. Šaliai nėra žinoma apie jokius būsimus teisinės aplinkos pasikeitimus, kurie gali turėti įtakos Šalies įsipareigojimų pagal šią Preliminariąją sutartį vykdymui;
     6. Preliminarioji sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Preliminariosios sutarties sąlygas.
     7. Preliminariosios sutarties sąlygos yra aiškios ir suprantamos bei vykdytinos.
  2. Tiekėjas patvirtina, kad:
     1. nedalyvauja Lietuvos Respublikos konkurencijos įstatymo 5 straipsnyje nurodytuose draudžiamuose susitarimuose ir susitarimuose, pažeidžiančiuose Lietuvos Respublikos viešųjų pirkimų įstatymo 3 straipsnyje nurodytus principus;
     2. Tiekėjas (jo atstovai, darbuotojai, ūkio subjektų grupės dalyviai, subteikėjai), įskaitant ir kitus subjektus, kurie veikia kitose jurisdikcijose, naudojant tą patį ženklą kaip ir Tiekėjas, per pastaruosius 1 metus neturėjo ir neturi interesų konflikto Pirkėjo atžvilgiu. Interesų konfliktu laikytinas esamas ar buvęs Prekių tiekimas tretiesiems asmenims, atstovaujant jų interesams prieš Pirkėją (išskyrus atvejus, kai toks buvęs prekių tiekimas visiškai neturi įtakos perkamų prekių tiekimui), taip pat, kai prekių tiekimas tretiesiems asmenims būtų nesuderinamas su Prekių tiekimu Pirkėjui.
     3. turi visus teisės aktais numatytus leidimus, licencijas, darbuotojus ir/ar personalą, organizacines ir technines priemones, reikalingas Prekėms tiekti.
     4. Pristatys ir/ar paruoš atsiėmimui kokybiškas Prekes pagal šios Preliminarios sutarties pagrindu sudarytos/-ų Sutarties/-čių nuostatas.
  3. Pirkėjas patvirtina, kad nesant apmokėjimo sulaikymo pagrindų, nesumokėjęs Tiekėjui už sudarytoje Sutartyje pristatytas ar atsiimtas Prekes per šios Preliminarios sutarties SD 6 dalyje nurodytą terminą, Tiekėjui pareikalavus, moka 0,05 procento nuo laiku nesumokėtos sumos dydžio delspinigius už kiekvieną uždelstą dieną.
  4. Preliminarioji sutartis yra sudaryta remiantis Lietuvos Respublikos viešųjų pirkimų įstatymo bei kitų teisės aktų nuostatomis. Tais atvejais, kai Preliminariosios sutarties nuostatos neatitinka Lietuvos Respublikos viešųjų pirkimų įstatyme nustatytų reikalavimų, taikomos Lietuvos Respublikos viešųjų pirkimų įstatymo normos. Šalys patvirtina, jog šios Preliminariosios sutarties nuostatos neprieštarauja Pirkimo sąlygų nuostatoms.

# ATNAUJINTO VARŽYMOSI PROCEDŪRA (VYKDOMA RAŠTU)

1. Iškilus konkrečių Prekių poreikiui, Pirkėjas suformuluoja raštu Užsakymą, pagal kurį vykdomas Atnaujintas varžymąsis.
2. Pagrindinė sutartis sudaroma su Tiekėju, kurio Atnaujintas pasiūlymas Preliminarioje sutartyje nustatyta tvarka Pirkėjo pripažįstamas laimėjusiu.
3. Susirašinejimas tarp Šalių bus vykdomas raštu (el. paštu arba Centrinės viešųjų pirkimų informacinės sistemos (toliau - CVP IS) priemonėmis). Pirkėjas neatsako už bet kokius CVP IS, el. pašto, serverių ar interneto tiekimo sutrikimus. Pasikeitus Tiekėjo el. pašto adresui, jis įsipareigoja nedelsiant, bet ne vėliau kaip per 1 (vieną) darbo dieną po el. pašto adreso pasikeitimo, pranešti Pirkėjui naują el. pašto adresą. Tiekėjas, pažeidęs šį įsipareigojimą, negali pareikšti pretenzijų, jog jis negavo pranešimų, siųstų pagal paskutinį Pirkėjui žinomą el. pašto adresą.
4. Pirkėjas visiems Tiekėjams išsiunčia Užsakymus, kuriuose nurodo perkamas Prekes, jų specifikaciją, pristatymo terminus (jei Prekės pristatomos), garantijos sąlygas (jei Prekėms taikoma garantija), Atnaujintų pasiūlymų pateikimo laikomą, esant reikalui, ir kitas Preliminarioje sutartyje neaptartas Prekių tieko sąlygas. Užsakyme nurodytas Atnaujintų pasiūlymų pateikimo terminas Pirkėjo sprendimu gali būti pratęstas.
5. Atnaujintų pasiūlymų pateikimo laikas negali būti trumpesnis nei 1 darbo diena, kai preliminari Sutarties vertė neviršija 3000 Eur be PVM, ir 3 darbo dienos, kai preliminari Sutarties vertė viršija 3000 Eur be PVM. Šiame punkte nurodyti terminai gali būti sutrumpinti, jei visi Tiekėjai sutinka dėl trumpesnio Atnaujintų pasiūlymų pateikimo termino.
6. Pirkėjas, vykdant Atnaujintą varžymąsi turi teisę patikrinti, ar Tiekėjo kvalifikacija nepasikeiteitė ir atitinka Pirkimo sąlygose nustatytus reikalavimus, taip pat turi teisę nustatyti ir naujus kvalifikacijos reikalavimus, jei tokie būtini Sutarties įvykdymui.
7. Tiekėjai gali prašyti, kad Pirkėjas paaiškintų Užsakymo nuostatas. Pirkėjas atsakys į kiekvieną Tiekėjo prašymą paaiškinti Užsakymą, jeigu toks prašymas gautas ne vėliau kaip prieš 4 (keturias) darbo valandas (jei Atnaujintų pasiūlymų pateikimo laikas 1 darbo diena) ir ne vėliau kaip prieš 1 (vieną) darbo dieną (jei Atnaujintų pasiūlymų pateikimo laikas 3 darbo dienos) iki Užsakyme nurodyto Atnaujintų pasiūlymų pateikimo termino pabaigos. Pirkėjas vienu metu Užsakymo paaiškinimus pateikia ir visiems kitiems Atnaujintame varžymesi dalyvaujantiems Tiekėjams. Pirkėjas, pateikdamas Užsakymo paaiškinimus, nenurodo iš ko gautas prašymas pateikti paaiškinimą.
8. Nepasibaigus Atnaujintų pasiūlymų pateikimo terminui, Pirkėjas turi teisę savo iniciatyva paaiškinti/patikslinti) Užsakymą. Tuo atveju, kai tikslinamas Užsakymas Pirkėjas, prireikus, pratęsia Atnaujintų pasiūlymų pateikimo terminą protingumo kriterijų atitinkančiam terminui, per kurį Tiekėjai, rengdami Atnaujintus pasiūlymus, galėtų atsižvelgti į Užsakymo paaiškinimus (patikslinimus).
9. Tiekėjas Atnaujintą pasiūlymą turi pateikti ne vėliau kaip iki Užsakyme nurodyto Atnaujintų pasiūlymų pateikimo termino pabaigos pagal Užsakyme nurodytą reikalaujamą informaciją.
10. Teikdamas Atnaujintą pasiūlymą Tiekėjas negali nurodyti didesnių įkainių toms Prekėms, kurių parametrai buvo žinomi dalyvaujant Pirkime ir dėl kurių jis yra pateikęs siūlomus įkainius (Preliminariosios sutarties SD Priedą Nr. 2). Atnaujintame pasiūlyme Pirkėjas gali nurodyti tik mažesnius tokių Prekių įkainius.
11. Tiekėjas iki nustatyto galutinio Atnaujintų pasiūlymų pateikimo termino turi teisę pakeisti savo Atnaujintą pasiūlymą. Pasibaigus šiam terminui Atnaujintas pasiūlymas negali būti keičiamas.
12. Iškilus klausimams dėl Atnaujinto pasiūlymo turinio, Pirkėjas gali prašyti, kad Tiekėjas paaiškintų/patikslintų pateiktą Atnaujintą pasiūlymą, pateikiant reikalaujamus dokumentus/duomenis/informaciją. Atnaujinto pasiūlymo paaiškinimus/patikslinimus Tiekėjas privalo pateikti per Pirkėjo nurodytą terminą.
13. Pirkėjas gali derėtis su Tiekėjais dėl jų pateiktų Atnaujintų Pasiūlymų turinio ir Prekių įkainių. Tuo atveju jeigu bus vykdomos derybos, į derybas bus kviečiami visi Atnaujintus pasiūlymus pateikę Tiekėjai. Kvietime į derybas bus nurodytas derybų būdas (konferencinis skamutis, susitikus ar raštu), jei derybos bus vykdomos susitikus – susitikimo vieta, laikas ir data, taip pat kita, Pirkėjo manymu, svarbi informacija.
14. Jei Tiekėjas neatvyks į derybas ir (ar) nepateiks galutinio Atnaujino pasiūlymo, jo pirminis Atnaujintas pasiūlymas bus laikomas galutiniu.
15. Pirkėjas atmeta Atnaujintą pasiūlymą (kai vykdomos derybos – galutinį Atnaujintą pasiūlymą), jeigu:
16. Atnaujintas pasiūlymas neatitinka Užsakyme nustatytų reikalavimų;
17. Tiekėjas Pirkėjo prašymu per jo nurodytą terminą neištaisė Atnaujintame pasiūlyme pastebėtų aritmetinių klaidų ir/ar nepaaiškino Atnaujinto pasiūlymo.
18. Visų Tiekėjų Atnaujintuose pasiūlymuose yra nurodytos per didelės, Pirkėjui nepriimtinos kainos.
19. Tiekėjų Atnaujinti Pasiūlymai, atitinkantys Užsakyme nurodytus reikalavimus, bus vertinami remiantis mažiausios kainos kriterijumi. Laimėjusiu Pasiūlymu bus pripažintas to Tiekėjo Atnaujintas pasiūlymas, kurio Prekių kaina (Eur be PVM) Atnaujinto varžymosi metu bus mažiausia ir priimtina Pirkėjui. Jeigu keli Atnaujinti pasiūlymai bus pateikti vienodomis kainomis, laimėjusiu Atnaujintu pasiūlymu bus pripažintas ankščiau Atnaujintą pasiūlymą pateikusio Tiekėjo pasiūlymas.
20. Pirkėjas apie Atnaujinto varžymosi rezultatus informuoja Atnaujintą varžymąsi laimėjusį Tiekėją ir kitus Atnaujintame varžymęsi dalyvavusius Tiekėjus nedelsiant, bet ne vėliau kaip per 3 (tris) darbo dienas po sprendimo apie laimėjusį Atnaujintą pasiūlymą priėmimo dienos.
21. Pirkėjas, vertindamas Atnaujintus pasiūlymus ir nustatydamas laimėjusį Atnaujintą pasiūlymą, privalo laikytis Preliminarioje sutartyje ir Viešųjų pirkimų įstatyme nustatytų principų ir tvarkos.
22. Sutartis bus sudaroma po to, kai Pirkėjas nustatys laimėjusį Atnaujintą pasiūlymą ir pasiūlys laimėjusį Atnaujintą pasiūlymą pateikusiam Tiekėjui sudaryti Sutartį. Laimėjusį Atnaujintą pasiūlymą pateikęs Tiekėjas Sutartį turės pasirašyti (jei Sutartis sudaroma raštu) per Pirkėjo nurodytą terminą.
23. Jeigu Atnaujintą varžymąsi laimėjęs Tiekėjas atsisako sudaryti Sutartį Atnaujintame pasiūlyme nurodytomis sąlygomis, arba nurodytu laiku neatvyksta pasirašyti Sutarties (jei Sutartis sudaroma raštu), laikoma, kad Tiekėjas atsisakė sudaryti Sutartį. Tokiu atveju, Pirkėjas siūlys sudaryti Sutartį kitam Tiekėjui, kuris pagal nustatytą Atnaujintų pasiūlymų eilę yra pirmas po Tiekėjo, atsisakiusio sudaryti Sutartį.
24. Preliminariąja sutartimi Šalys susitaria, kad Sutartis (jei Sutartis sudaroma raštu) bus sudaroma pagal Preliminarios sutarties 3 priede pateiktą Sutarties projektą, t.y. joje nurodytomis sąlygomis.
25. Jeigu Tiekėjas atsisako sudaryti Sutartį, kai jo Atnaujintas pasiūlymas yra pripažintas laimėjusiu, jis, Pirkėjui pareikalavus, turės sumokėti 10 proc. Atnaujinto pasiūlymo kainos EUR be PVM dydžio baudą bei padengti Pirkėjo patirtus tiesioginius nuostolius, kiek jų nepadengia aukščiau nurodyta bauda. Tiesioginiais nuostoliais bus laikomas kainos skirtumas tarp Sutartį atsisakiusio pasirašyti Tiekėjo Atnaujinto pasiūlymo kainos EUR be PVM ir kito Tiekėjo, pasiūlymų eilėje esančio po atsisakiusio sudaryti Sutartį Tiekėjo, Atnaujinto pasiūlymo kainos EUR be PVM.

# ATNAUJINTO VARŽYMOSI PROCEDŪRA (VYKDOMA ŽODŽIU IR TAIKOMA TIK SUPAPRASTINTUOSE PIRKIMUOSE)

* 1. Iškilus konkrečių Prekių poreikiui, Pirkėjas suformuluoja žodžiu Užsakymą, pagal kurį vykdomas Atnaujintas varžymąsis.
  2. Pagrindinė sutartis sudaroma su Tiekėju, kurio Atnaujintas pasiūlymas Preliminarioje sutartyje nustatyta tvarka Pirkėjo pripažįstamas laimėjusiu.
  3. Pirkėjas į visus Tiekėjus kreipiasi žodžiu, nurodydamas Užsakyme suformuluotą informaciją (perkamas Prekes, jų specifikaciją, pristatymo terminus (jei Prekės pristatomos), garantijos sąlygas (jei Prekėms taikoma garantija), esant reikalui, ir kitas Preliminarioje sutartyje neaptartas Prekių tiekimo sąlygas.
  4. Tiekėjas pagal Užsakyme reikalaujamą informaciją žodžiu pateikia Atnaujintą pasiūlymą per Pirkėjo nustatytą laiką.
  5. Teikdamas Atnaujintą pasiūlymą Tiekėjas negali nurodyti didesnių įkainių toms Prekėms, kurių parametrai buvo žinomi dalyvaujant Pirkime ir dėl kurių jis yra pateikęs siūlomus įkainius (Preliminariosios sutarties SD Priedą Nr. 2). Atnaujintame pasiūlyme Pirkėjas gali nurodyti tik mažesnius tokių Prekių įkainius.
  6. Tiekėjas, pateikęs Atnaujintą pasiūlymą žodžiu, nebeturi teisės pakeisti jame nurodytos informacijos.
  7. Pirkėjas atmeta Atnaujintą pasiūlymą, jeigu:

5.7.1. Atnaujintas pasiūlymas neatitinka Užsakyme nustatytų reikalavimų;

* + 1. Visų Tiekėjų Atnaujintuose pasiūlymuose yra nurodytos per didelės, Pirkėjui nepriimtinos kainos.
  1. Tiekėjų Atnaujinti Pasiūlymai, atitinkantys Užsakyme nurodytus reikalavimus, bus vertinami remiantis mažiausios kainos kriterijumi. Laimėjusiu Pasiūlymu bus pripažintas to Tiekėjo Atnaujintas pasiūlymas, kurio Prekių kaina (Eur be PVM) Atnaujinto varžymosi metu bus mažiausia ir priimtina Pirkėjui. Jeigu keli Atnaujinti pasiūlymai bus pateikti vienodomis kainomis, laimėjusiu bus pripažintas tas Tiekėjas, kuris pateikė mažesnę pasiūlymo kainą dalyvaudamas Pirkime.
  2. Pirkėjas apie Atnaujinto varžymosi rezultatus privalo informuoti tik laimėjusį Tiekėją. Tai privalo padaryti nedelsiant, bet ne vėliau kaip per 3 (tris) darbo dienas po sprendimo apie laimėjusį Atnaujintą pasiūlymą priėmimo dienos.
  3. Pirkėjas, vertindamas Atnaujintus pasiūlymus ir nustatydamas laimėjusį Atnaujintą pasiūlymą, privalo laikytis Preliminarioje sutartyje ir Viešųjų pirkimų įstatyme nustatytų principų ir tvarkos.
  4. Sutartis bus sudaroma po to, kai Pirkėjas nustatys laimėjusį Atnaujintą pasiūlymą ir pasiūlys laimėjusį Atnaujintą pasiūlymą pateikusiam Tiekėjui sudaryti Sutartį. Laimėjusį Atnaujintą pasiūlymą pateikęs Tiekėjas Sutartį turės pasirašyti (jei Sutartis bus sudaroma raštu) per Pirkėjo nurodytą terminą.
  5. Jeigu Atnaujintą varžymąsi laimėjęs Tiekėjas atsisako sudaryti Sutartį Atnaujintame pasiūlyme nurodytomis sąlygomis, arba nurodytu laiku neatvyksta pasirašyti Sutarties (jei sutartis sudaroma raštu), laikoma, kad Tiekėjas atsisakė sudaryti Sutartį. Tokiu atveju, Pirkėjas siūlys sudaryti Sutartį kitam Tiekėjui, kuris pagal nustatytą Atnaujintų pasiūlymų eilę yra pirmas po Tiekėjo, atsisakiusio sudaryti Sutartį.
  6. Preliminariąja sutartimi Šalys susitaria, kad Sutartis (jei ji sudaroma raštu) bus sudaroma pagal Preliminarios sutarties 3 priede pateiktą Sutarties projektą, t.y. joje nurodytomis sąlygomis.
  7. Jeigu Tiekėjas atsisako sudaryti Sutartį, kai jo Atnaujintas pasiūlymas yra pripažintas laimėjusiu, jis, Pirkėjui pareikalavus, turės sumokėti 10 proc. Atnaujinto pasiūlymo kainos EUR be PVM dydžio baudą bei padengti Pirkėjo patirtus tiesioginius nuostolius, kiek jų nepadengia aukščiau nurodyta bauda. Tiesioginiais nuostoliais bus laikomas kainos skirtumas tarp Sutartį atsisakiusio pasirašyti Tiekėjo Atnaujinto pasiūlymo kainos EUR be PVM ir kito Tiekėjo, pasiūlymų eilėje esančio po atsisakiusio sudaryti Sutartį Tiekėjo, Atnaujinto pasiūlymo kainos EUR be PVM.

# PREKIŲ KAINOS PERSKAIČIAVIMAS

* 1. Tiekėjai prisiima visą riziką dėl to, kad ne nuo Pirkėjo priklausančių aplinkybių padidės su Preliminariosios sutarties ir (ar) Sutarties vykdymu susijusios išlaidos ir Tiekėjui Preliminariosios sutarties ir (ar) Sutarties vykdymas taps sudėtingesnis (Tiekėjui padidės įsipareigojimų vykdymo kaina). Preliminariosios sutarties ir (ar) Sutarties Prekių nuolaida ir (ar) Bendra Preliminariosios sutarties kaina, jokiais atvejais nebus keičiama. Įsipareigojimų vykdymo kainos padidėjimas nesuteikia Tiekėjui teisės sustabdyti Preliminariosios sutarties ir (ar) Sutarties vykdymo ar atsisakyti Preliminariosios sutarties ir (ar) Sutarties šiuo pagrindu.
  2. PVM bus apskaičiuojamas ir sumokamas prievolės apskaičiuoti PVM atsiradimo metu galiojančių teisės aktų nustatyta tvarka. Pasikeitus Lietuvos Respublikoje galiojančiuose teisės aktuose numatytam PVM tarifui, Preliminariojoje sutartyje numatyta Prekių kaina (neįskaitant PVM) nesikeičia, o bendra Prekių kaina yra perskaičiuojama atitinkamai pasikeitusio PVM tarifo dydžiui.

1. **ŠALIŲ TEISĖS IR PAREIGOS**
   1. **Pirkėjas įsipareigoja:** 
      1. tinkamai ir sąžiningai vykdyti Preliminariąją sutartį ir jos pagrindu sudarytas Sutartis;
      2. Preliminariosios sutarties vykdymo metu bendradarbiauti su Tiekėju, teikiant Preliminariosios sutarties vykdymui pagrįstai reikalingą informaciją, kurios pateikimo būtinybė iškilo Preliminariosios sutarties vykdymo metu;
      3. tinkamai vykdyti kitus įsipareigojimus, numatytus Preliminariojoje sutartyje ir galiojančiuose Lietuvos Respublikos teisės aktuose.
   2. **Tiekėjas įsipareigoja:** 
      1. tinkamai ir sąžiningai vykdyti Preliminariąją sutartį ir jos pagrindu sudarytas Sutartis;
      2. teikti Atnaujintus pasiūlymus pagal Pirkėjo pateiktus Užsakymus;
      3. Preliminarioje sutartyje numatytomis sąlygomis sudaryti Sutartis ir jų pagrindu tiekti Pirkėjui Prekes;
      4. konsultuoti Pirkėją kitais, su Tiekėjo sutartiniais įsipareigojimais susijusiais, klausimais;
      5. nedelsiant raštu informuoti Pirkėją apie bet kurias aplinkybes, kurios trukdo ar gali sutrukdyti Tiekėjui tiekti Prekes Sutartyje nustatytais terminais bei tvarka;
      6. savo sąskaita apsaugoti Pirkėją nuo bet kokių pretenzijų, nuostolių, atsirandančių dėl Tiekėjo veiksmų ar aplaidumo vykdant Preliminariąją sutartį ir (ar) Sutartį bei atlyginti dėl savo veiksmų padarytą žalą tretiesiems asmenims bei jų patirtus nuostolius, tame tarpe dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo;
   3. Kiti Pirkėjo ir Tiekėjo įsipareigojimai, teisės ir pareigos, apibrėžiami galiojančiuose Lietuvos Respublikos teisės aktuose ir Sutartyje (jei apibrėžiami).

**8. TIEKĖJO TEISĖ PASITELKTI TREČIUOSIUS ASMENIS (SUBTEIKIMAS), JUNGTINĖ VEIKLA**

8.1. Bet kokie fiziniai ar juridiniai asmenys, kuriuos Tiekėjas pasitelkia šios Preliminariosios sutarties vykdymui, neatsižvelgiant į tai, kokie teisiniai ryšiai sieja šiuos asmenis su Tiekėju, yra laikomi asmenimis, veikiančiais Tiekėjo vardu. Šių asmenų veiksmai, vykdant pagal Preliminariąją sutartį sudarytas Sutartis, Tiekėjui sukelia tokias pačias pasekmes ir atsakomybę, kaip jo paties veiksmai.

8.2. Tiekėjas Preliminariajai sutarčiai ir Sutarčiai vykdyti turi pasitelkti tik tuos Subtiekėjus, kurie numatyti Tiekėjo Pasiūlyme. Tiekėjas neturi teisės pasitelkti Subtiekėjų, jei savo Pasiūlyme nenurodė, kad ketina tai padaryti. Jeigu Tiekėjas šioje Preliminariojoje sutartyje ir jos pagrindu sudarytose Sutartyse numatytoms Prekėms tiekti nori samdyti kitą, nei nurodyta Pasiūlyme, Subtiekėją, jis privalo prieš tai Pirkėjui įrodyti jų patikimumą ir gebėjimą vykdyti paskirtas funkcijas, gauti raštišką Pirkėjo sutikimą dėl pasirinkto Subtiekėjo bei pateikti Subtiekėjo dokumentus, pagrindžiančius atitikimą Pirkimo sąlygose Subtiekėjams nustatytiems reikalavimams. Už Subtiekėjo tiekiamų Prekių kokybę atsako Tiekėjas. Tiekėjas visada bus atsakingas už Preliminariosios sutarties ir (ar) Sutarties vykdymą, įskaitant Subtiekėjams perduodamos vykdyti Preliminariosios sutarties ir (ar) Sutarties dalies kokybę ir padarytą žalą. Jei Tiekėjas pasamdo Subtiekėją be Pirkėjo raštiško sutikimo, Tiekėjas privalo Pirkėjui sumokėti 5 (penkių) procentų nuo bendros Prekių kainos dydžio baudą bei Pirkėjui pareikalavus, nedelsiant atsisakyti tokio Subtiekėjo Prekių.

8.3. Subtiekimas nesukuria sutartinių santykių tarp Pirkėjo ir Subtiekėjo. Tiekėjas atsako už savo Subtiekėjų veiksmus ar neveikimą. Pirkėjo sutikimas, kad sutartiniams įsipareigojimams vykdyti būtų pasitelkiamas Subtiekėjas, neatleidžia Tiekėjo nuo jokių jo įsipareigojimų pagal Preliminariąją sutartį ir (ar) Sutartį.

* 1. Atsiradus poreikiui keisti Jungtinės veiklos sutartyje nurodytus partnerius kitais (jeigu Prekės tiekiamos pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas: 
     1. Pirkėjas gaus šiuos dokumentus:
        1. pasiliekančio(-ių) Jungtinės veiklos partnerio(-ių) prašymą dėl Jungtinės veiklos partnerio(-ių) keitimo;
        2. pasitraukiančio(-ių) Jungtinės veiklos partnerio(-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam(-iems) / pasiliekančiam (-iams) Jungtinės veiklos partneriui(-iams);
        3. naujojo(-ųjų) / pasiliekančio(-ių) Jungtinės veiklos partnerio(-ių) raštišką sutikimą(-us) pakeisti pasitraukiantį(-čius) Jungtinės veiklos partnerį (-ius) bei prisiimti visus pasitraukiančio(-ių) Jungtinės veiklos partnerio(-ių) įsipareigojimus pagal Jungtinės veiklos sutartį bei naujojo(-ųjų) / pasiliekančio(-ių) Jungtinės veiklos partnerio(-ių) kvalifikaciją pagrindžiantys dokumentai (jei taikoma);
     2. Tiekėjas įrodys Pirkėjui naujojo(-ų) / pasiliekančio(-ių) Jungtinės veiklos partnerio(-ių) patikimumą ir gebėjimą vykdyti paskirtas funkcijas;
     3. Tiekėjas gaus Pirkėjo rašytinį sutikimą keisti Jungtinės veiklos partnerius;
     4. Tiekėjas pateiks Pirkėjui naujos Jungtinės veiklos sutarties ar esamos Jungtinės veiklos sutarties pakeitimo kopiją, kurioje pasiliekančiojo(-iųjų) Jungtinės veiklos partnerio(-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis(-ieji) / pasiliekantis(-ys) Jungtinės veiklos partneris(-iai) perims visus pasitraukiančiojo(-iųjų) Jungtinės veiklos partnerio(-ių) įsipareigojimus pagal ankstesnę Jungtinės veiklos sutartį.
  2. Šio skyriaus nuostatų nesilaikymas yra laikomas esminiu Preliminariosios sutarties pažeidimu.

# PRELIMINARIOSIOS SUTARTIES SĄLYGŲ KEITIMAS

* 1. Preliminariosios sutarties sąlygos Preliminariosios sutarties galiojimo laikotarpiu negali būti keičiamos, išskyrus tokias Preliminariosios sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatymo 3 straipsnyje įtvirtinti viešųjų pirkimų principai bei pirkimų tikslas.
  2. Preliminariosios sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 7 kalendorines dienas ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui.

# PRELIMINARIOSIOS SUTARTIES PAŽEIDIMAS IR JO PASEKMĖS

# Jei Šalis nevykdo ar netinkamai vykdo savo įsipareigojimus pagal Preliminariąją sutartį, ji pažeidžia Preliminariąją sutartį. Vienai Šaliai pažeidus Preliminariąją sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:

# reikalauti kitos Šalies tinkamai vykdyti sutartinius įsipareigojimus;

# reikalauti atlyginti nuostolius;

# pasinaudoti Preliminariosios sutarties įvykdymo užtikrinimu, jei toks reikalavimas buvo Pirkimo sąlygose;

# reikalauti sumokėti Preliminariojoje sutartyje nustatytas netesybas ir atlyginti nuostolius;

# nutraukti Preliminariąją sutartį Preliminariosios sutarties BD 8.2 punkto nustatyta tvarka.

* 1. Pirkėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Tiekėją, nutraukti Preliminariąją sutartį, jeigu Tiekėjas iš esmės pažeidė Preliminariąją sutartį. Tiekėjo padarytas Preliminariosios sutarties pažeidimas laikomas esminiu, jeigu:
     1. Tiekiamos Prekės neatitinka Techninėje specifikacijoje ir Užsakyme numatytų reikalavimų ir Tiekėjas neištaiso Prekių trūkumų per Preliminariojoje sutartyje nustatytą terminą, arba
     2. Tiekėjas daugiau kaip du kartus iš eilės praleido Prekių tiekimo terminą, jei Prekių tiekimas yra tęstinio pobūdžio;
     3. Tiekėjas daugiau kaip du kartus iš eilės nepateikė Atnaujinto pasiūlymo;
     4. Tiekėjas nesilaiko Preliminariosios sutarties SD 5 dalyje nustatyto Prekių pristatymo termino ir vėlavimas nuo numatyto pabaigos termino yra daugiau nei 30 dienų;
     5. Tiekėjo kvalifikacija tapo nebeatitinkančia šios Preliminariosios sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
     6. Tiekėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Pirkėjui tampa žinoma apie kitokį priverstinį Tiekėjo kreditorių teisių įgyvendinimą, galintį turėti esminės įtakos Tiekėjo galimybėms toliau vykdyti Preliminariąją sutartį ir (ar) dėl Tiekėjo yra priimamas ir įsiteisi apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus;
     7. Tiekėjas pažeidžia šios Preliminariosios sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
     8. Tiekėjas pažeidžia Preliminariosios sutarties BD 6 dalies nuostatas;
     9. yra kitos aplinkybės, numatytos Lietuvos Respublikos civilinio kodekso 6.217 straipsnyje.
  2. Pirkėjas bet kuriuo metu turi teisę vienašališkai, nesant Tiekėjo kaltės, nesikreipdamas į teismą, nutraukti šią Preliminariąją sutartį prieš 30 kalendorinių dienų raštu pranešęs apie tai kitai Šaliai.
  3. Pirkėjui nutraukus Preliminariąją sutartį Preliminariosios sutarties BD 8.2 punkto nustatyta tvarka arba Tiekėjui, nepagrįstai nutraukus Preliminariąją sutartį, Pirkėjui pareikalavus, Tiekėjas moka Pirkėjui 10 (dešimties) procentų Prekių kainos dydžio baudą ir atlygina tiesioginius nuostolius, susijusius su Preliminariosios sutarties nutraukimu. Pirkėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
  4. Preliminarioji sutartis gali būti nutraukta raštišku abiejų Šalių sutarimu.

# PRELIMINARIOSIOS SUTARTIES ĮVYKDYMO UŽTIKRINIMAS

11.1. Šalys pareiškia, kad šioje Preliminariojoje sutartyje nustatytos netesybos yra laikomos teisingomis bei nėra per didelės ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Preliminariosios Sutarties pažeidimo (nesilaikymo), nereikalaujant nuostolių dydį patvirtinančių įrodymų.

* 1. Nuostolių atlyginimas ir netesybų sumokėjimas neatleidžia Šalies nuo Preliminariosios sutarties nuostatų tinkamo vykdymo.
  2. Šalys susitaria, kad iš šios Preliminariosios sutarties ar Sutarties kylantiems mokėjimams gali būti taikomas įskaitymas Lietuvos Respublikos civilinio kodekso nustatyta tvarka.

# ŠALIŲ ATSAKOMYBĖ

12.1. Už savo sutartinių įsipareigojimų nevykdymą ar netinkamą vykdymą Šalys atsako šioje Preliminariojoje sutartyje ir teisės aktuose nustatyta tvarka.

12.2 Šalis atleidžiama nuo civilinės atsakomybės, jei ji įrodo, kad Preliminarioji sutartis neįvykdyta dėl aplinkybių, kurių ji negalėjo kontroliuoti bei protingai numatyti Preliminariosios sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (nenugalimos jėgos aplinkybės). Šalys nenugalimos jėgos (*force majeure*) aplinkybes supranta taip, kaip jas reglamentuoja Lietuvos Respublikos civilinio kodekso 6.212 straipsnis ir Lietuvos Respublikos Vyriausybės 1996 m. liepos 15 d. nutarimu Nr. 840 patvirtintos “Atleidimo nuo atsakomybės, esant nenugalimos jėgos (*force majeure*) aplinkybėms, taisyklės” tiek, kiek jos neprieštarauja Lietuvos Respublikos Civiliniam kodeksui. Apie šių aplinkybių atsiradimą Šalis kitą Šalį privalo informuoti per 3 (tris) darbo dienas nuo sužinojimo (arba turėjimo sužinoti) apie jų atsiradimą. Šalių įsipareigojimų vykdymas atidedamas nenugalimos jėgos aplinkybių egzistavimo laikotarpiui.

12.3. Šalis prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

12.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

12.5. Jei nenugalimos jėgos aplinkybės tęsiasi ilgiau kaip 2 mėnesius, bet kuri iš Šalių turi teisę vienašališkai nutraukti šią Preliminariąją sutartį, apie tai įspėjusi kitą Šalį prieš 5 dienas. Tokiu atveju Pirkėjas atlygina Tiekėjui už iki to laiko tinkamai patiektas Prekes.

# KONFIDENCIALI INFORMACIJA

13.1. Šalys susitaria laikyti šią Preliminariąją sutartį, išskyrus Preliminariosios sutarties sudarymo faktą, ir visą jos pagrindu viena kitai perduodamą informaciją paslaptyje neterminuotai, neatsižvelgiant į tai, ar ta informacija pateikiama žodžiu ar raštu. Šalys susitaria neatskleisti konfidencialios informacijos jokiai trečiai šaliai be išankstinio raštiško ją pateikusios Šalies sutikimo, o taip pat nenaudoti konfidencialios informacijos asmeniniams ar trečiųjų asmenų poreikiams, išskyrus atvejus, kai tokia informacija turi būti atskleista teisės, finansų ar kitos srities specialistui/patarėjui, ar paskolos davėjui.

13.2. Visa Pirkėjo Tiekėjui suteikta informacija yra laikoma konfidencialia, nebent Pirkėjas raštu patvirtins, kad tam tikra pateikta informacija nėra konfidenciali.

* 1. Konfidencialia informacija taip pat laikoma:
     1. Elektronine forma, raštu ar kitu būdu išreikšta informacija, gauta vykdant Preliminariąją sutartį;
     2. Duomenys, asmens duomenys, elektroniniai duomenys, archyvuota informacija ir kita informacija, paruošta Šalies darbuotojų.
     3. Asmuo, kuriam Šalis atskleidžia konfidencialią informaciją, turi prisiimti konfidencialumo įsipareigojimus pagal šio straipsnio nuostatą ir naudoti tokią informaciją tik tam tikslui, kuriam ji buvo suteikta. Šio straipsnio nuostatos netaikomos informacijai, kuri yra ar tampa prieinama viešai arba gauta atskleidus ar turi būti atskleista pagal teisės aktų reikalavimus. Prekių tiekimo ir naudojimo instrukcijos, kita panašaus pobūdžio informacija, taip pat nelaikoma konfidencialia informacija. Šalis, pažeidusi šioje Preliminariojoje sutartyje numatytus įsipareigojimus – saugoti konfidencialią informaciją ir jos neatskleisti, privalo atlyginti kitai Šaliai šios Preliminariosios sutarties pažeidimu padarytus nuostolius bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes.
  2. Šalys žino, sutinka ir įsipareigoja neskleisti, negarsinti, neperduoti tretiesiems asmenims konfidencialios informacijos, šia informacija naudotis tik Preliminariosios sutarties įvykdymo tikslui, o pasibaigus Preliminariosios sutarties galiojimui ar Preliminariąją sutartį nutraukus – grąžinti konfidencialią informaciją kitai Šaliai ar pateiktą informaciją sunaikinti.
  3. Šalis, pažeidusi Preliminariojoje sutartyje numatytą konfidencialumo pareigą, įsipareigoja pagal pagrįstą kitos Šalies reikalavimą sumokėti 3000 eurų be pridėtinės vertės mokesčio baudą ir atlyginti visus kitos Šalies patirtus tiesioginius ir netiesioginius nuostolius, kiek jų nepadengia numatyta bauda.
  4. Visą informaciją, gautą Preliminariosios sutarties vykdymo metu, Pirkėjas gali naudoti savo ir ar bet kurios „Lietuvos energija“, UAB grupei priklausančios įmonės ir/ar Pirkėjo tiesiogiai ar netiesiogiai kontroliuojamos bendrovės ir/ar Pirkėjo tiesiogiai ar netiesiogiai kontroliuojančios bendrovės vykdomos veiklos tikslais ir tai nebus laikoma pažeidimu.

# BAIGIAMOSIOS NUOSTATOS

14.1. Šalys turi teisę nutraukti šią Preliminariąją sutartį vienašališkai, arba abiejų šalių sutarimu, nesikreipdamos į teismą, Lietuvos Respublikos teisės aktuose numatytais pagrindais ir tvarka.

14.2. Pirkėjas bet kuriuo metu turi teisę vienašališkai, nesikreipdamas į teismą, nutraukti šią Preliminariąją sutartį prieš 30 kalendorinių dienų raštu pranešęs apie tai Tiekėjui. Tokiu atveju Tiekėjui yra sumokama tik už faktiškai kokybiškas iki Preliminariosios sutarties nutraukimo dienos patiektas Prekes ir jokios kitos pareigos Pirkėjui neatsiranda, įskaitant, bet neapsiribojant, Pirkėjas neturi mokėti Tiekėjui jokių kitų sumų ir/ar mokėjimų.

* 1. Tiekėjas neįgyja teisės perduoti savo įsipareigojimų pagal šią Preliminariąją sutartį trečiajam asmeniui be raštiško Pirkėjo sutikimo.
  2. Visi pranešimai ir kita informacija tarp Šalių pagal šią Preliminariąją sutartį atliekami raštu ir laikomi tinkamai pateiktais, jei įteikti asmeniškai, siunčiami per kurjerį, registruotu paštu ar elektroniniu paštu.
  3. Kiekviena Šalis privalo per 5 darbo dienas pranešti kitai Šaliai apie šioje Preliminariojoje sutartyje nurodytų adreso, rekvizitų, kontaktinių asmenų pasikeitimą. Iki informavimo apie adreso pasikeitimą, visi šioje Preliminariojoje sutartyje nurodytu adresu išsiųsti pranešimai ir kita korespondencija laikomi įteiktais tinkamai.
  4. Visus Šalių tarpusavio santykius, atsirandančius iš šios Preliminariosios sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
  5. Visus ginčus dėl šios Preliminariosios sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis per 30 kalendorinių dienų, jie sprendžiami Lietuvos Respublikos teismuose teisės aktų nustatyta tvarka.
  6. Jeigu kuri nors šios Preliminariosios sutarties nuostata yra ar tampa iš dalies ar visiškai negaliojančia, ji nedaro negaliojančiomis likusių šios Preliminariosios sutarties nuostatų. Tokiu atveju Šalys susitaria dėti visas pastangas, kad negaliojanti nuostata būtų pakeista teisiškai veiksminga norma, kuri, kiek įmanoma, turėtų tą patį rezultatą kaip ir pakeistoji norma.
  7. Ši Preliminarioje sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai.